07/03/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 27 de febreiro do 2019 da X. T. da Coruña pola que se concede a autorización admtva. previa, de construción e DUP, en concreto, dunha instalación eléctrica no concello de Outes (Expediente: IN407A2017/194-1)

Resolución do 27 de febreiro do 2019 da Xefatura Territorial da Coruña, pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Outes (expediente: IN407A 2017/194-1) Expediente: IN407A 2017/194-1. Promotor: Unión Fenosa Distribución, S. A. Instalación: recuamento apoio núm.67 da LMTA TA2809. Concello: Outes. FEITOS 1. O 14 de decembro de 2017, a empresa promotora solicitou a autorización administrativa previa, a autorización administrativa de construción e a declaración de utilidade pública da dita instalación de distribución eléctrica.2. O proxecto someteuse ao trámite de información pública mediante resolución publicada nos seguintes medios: – Acordo de información pública: 10 de decembro de 2018. – DOG: 3 de xaneiro de 2019. – BOP: 17 de decembro de 2018. – Xornal La Voz de Galicia: 19 de decembro de 2018. – Taboleiro de anuncios do Concello de Outes: segundo certificado da Secretaría municipal do 22 de xaneiro de 2019. Ao mesmo tempo realizáronse notificacións individuais ás persoas titulares que figuran na relación de bens e dereitos afectados.3. Durante o período en que se someteu ao trámite de información pública, Lynn Xiaolong Sagra Chuncho achegou unha alegación. Desta alegación déuselle traslado á empresa promotora, que respondeu en defensa dos seus intereses.4. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas. A empresa promotora manifestou a súa conformidade cos condicionados establecidos.5. Os servizos técnicos da Xefatura Territorial emitiron informe favorable sobre a solicitude de autorización. CONSIDERACIÓNS LEGAIS E TÉCNICAS 1. Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). – Lei 40/2015, do 1 de outubro, de réxime xurídico do sector público (BOE núm.236, do 2 de outubro de 2015). – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro de 2000). – Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19 de marzo de 2008). – Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9 de xuño de 2014). – Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18 de setembro de 2002). – Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14 de outubro de 1982). – Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1 de febreiro 2017). – Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14 de novembro de 2016). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232, do 4 de decembro de 2015). – Lei do 16 de decembro de 1954, sobre expropiación forzosa (BOE núm.351, do 17 de decembro de 1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Características técnicas: â Treito de liña eléctrica de media tensión aérea TA2809, a 20 kV, cunha lonxitude de 380 m, coa orixe no apoio núm.66 existente da LMTA TA2809, condutor tipo LA-110 mm 2, e remate no apoio núm.68 existente da LMTA TA2809, intercalando un novo apoio núm.67 na dita liña. O orzamento da instalación, segundo o proxecto, é de 4 312, 13 €. 3. Na visita de campo realizada para examinar o lugar da instalación non se apreciou, nos predios sometidos a expropiación, ningunha das limitacións á constitución da servidume indicadas no artigo 58. a) da Lei 24/2013, do 26 de decembro, do sector eléctrico.4. Respecto da alegación de Lynn Xiaolong Sagra Chuncho (predio núm.1) manifesta a súa intención de chegar a un acordo con Unión Fenosa Distribución, S. A. en canto á indemnización pola ocupación dos bens da súa propiedade e o remate do expediente, coma se reflicte no seu escrito de 16 de xaneiro de 2019. Na súa resposta, Unión Fenosa Distribución, S. A. declara que contactou coa propietaria afectada sen chegar a ningún acordo polo que facilitan un teléfono de contacto, a dispor de Lynn Xiaolong Sagra Chuncho, para continuar coa negociación. Conforme ao indicado no parágrafo anterior, non existe ningunha limitación á ocupación do predio da alegante polo que Unión Fenosa Distribución, S. A. deberá negociar os termos do establecemento das servidumes sen prexuízo da aplicación do artigo 56 da Lei 24/2013, do 26 de decembro, do sector eléctrico, no caso de non acadar un acordo amigable entre as partes. Se o proxecto se autoriza e é declarado de utlidade pública sen acordo amigable polas partes, o órgano competente para avaliar o prexuízo no dito predio será o Xurado de Expropiación de Galicia.5. No expediente consta un informe favorable dos servizos técnicos desta Xefatura Territorial. Consonte con todo o indicado, RESOLVO: 1. Conceder a autorización administrativa previa, a autorización administrativa de construción e a declaración de utilidade pública, en concreto, da dita instalación de distribución eléctrica.2. A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa.3. Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación: – As declaracións de conformidade relativas ao material ou equipamento e as certificacións ou homologacións, se procede. – Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 27 de febreiro de 2019. Isidoro Martínez Arca Xefe territorial da Coruña